text: कांग्रेस की प्रदेश इकाई के अध्यक्ष जी ए मीर ने कहा कि जम्मू-कश्मीर प्रदेश कांग्रेस कमिटी (जेकेपीसीसी) इस मुद्दे पर पार्टी नेतृत्व को सूचित करने के लिए एक टीम नयी दिल्ली भेजेगी। उन्होंने कहा कि राज्य के वरिष्ठ नेताओं की एक टीम चुनावों में भागीदारी की जाए या नहीं उसको लेकर भी चर्चा करेगी। मीर ने कहा, 'इन चुनावों को कराए जाने के मुद्दे पर बहुत असमंजस है। केंद्र और राज्य सरकार दोनों ने यह भ्रम पैदा किया है। दोनों की तरफ से इसपर कोई स्पष्टता नहीं है।'